text: Team Esbjerg ubesejret i front
  13 november 2014 kl. 06.01
  Et rekordpublikum på næsten 2.500 tilskuere på hjemmebanen i Dokken så onsdag aften Team Esbjerg gå ubesejret gennem første halvdel af grundspillet i Boxer Dameligaen, da holdet besejrede et andet af top fem-holdene, Randers HK, med 34-28
  Efter en lige første halvleg trak Team Esbjerg fra i det første kvarter af anden halvleg, som holdet vandt med 10-3.
  Efter kampen var der stor glæde hos Esbjerg-spillerne med Lotte Grigel i spidsen.
  Team Esbjerg rejser fredag til EHF Cup-kamp i Slovenien og møder 19. november Viborg HK i et ægte topopgør i Dameligaen.
  I toppen fører Esbjerg med 20 point foran Viborg med 18. Derefter følger både Tvis Holstebro og FC Midtjylland med 16 point. Alle har spillet 11 kampe.
  
  